Document ID: 32005D0497

KOMISIJAS LĒMUMS
(2005. gada 12. jūlijs),
ar kuru groza Lēmumu 2002/472/EK, ar ko paredz īpašus nosacījumus attiecībā uz zvejniecības produktu importu no Bulgārijas Republikas
(izziņots ar dokumenta numuru K(2005) 2454)
(Dokuments attiecas uz EEZ)
(2005/497/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 22. jūlija Direktīvu 91/493/EEK, ar ko paredz veselības nosacījumus zvejniecības produktu ražošanai un laišanai tirgū (1), un jo īpaši tās 11. panta 1. punktu,
tā kā:
(1)
Komisijas 2002. gada 20. jūnija Lēmumā 2002/472/EK, ar ko paredz īpašus nosacījumus attiecībā uz zvejniecības produktu importu no Bulgārijas Republikas (2) noteikts, ka jaunu uzņēmumu vai kuģu iekļaušanai to uzņēmumu un kuģu sarakstā, kuriem atļauts importēt zvejniecības produktus no Bulgārijas, ir nepieciešama Kopienas pārbaude.
(2)
Lēmumā 2002/472/EK arī noteikts, ka zvejniecības produktiem, ko importē no Bulgārijas, nepiemēro fizisko pārbaužu biežuma samazināšanu, kas paredzēta Komisijas Lēmumā 94/360/EK (3).
(3)
Jauna Komisijas ekspertu pārbaudes apmeklējuma rezultāti liecina, ka Bulgārijā tagad ir izpildīti nosacījumi, lai garantētu atbilstību sanitārajām prasībām, kas ir vismaz līdzvērtīgas tām, ko piemēro Kopienā. Ņemot vērā šos rezultātus, ir lietderīgi turpmāk piemērot fizisko pārbaužu biežuma samazināšanu, iekļaut sarakstā jaunus uzņēmumus un piemērot Padomes Lēmuma 95/408/EK (4) 5. pantā paredzēto procedūru turpmākām izmaiņām minētajā sarakstā.
(4)
Tādēļ attiecīgi jāgroza Lēmums 2002/472/EK.
(5)
Šo lēmumu ir lietderīgi piemērot 45 dienas pēc tā publicēšanas Eiropas Savienības Oficiālajā Vēstnesī, tādējādi paredzot vajadzīgo pārejas laiku.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2002/472/EK groza šādi.
1)
Lēmuma 4. un 5. pantu svītro.
2)
Lēmuma I un II pielikumu aizstāj ar tekstu šā lēmuma pielikumā.
2. pants
Šo lēmumu piemēro no 2005. gada 28. augusta.
3. pants
Šis lēmums ir adresēts dalībvalstīm.
Briselē, 2005. gada 12. jūlijā

Labels: 0
3
18
6